Төлкө һәм тауыҡтар

Төлкө һәм тауыҡтар  — балалар уйыны.

 Уйнау тәртибе 
Балалар үҙҙәре араһыннан «төлкө», «әтәс» һайлап ҡуялар. Ҡалғандары «тауыҡтар» була. Төлкө бер ситкә китеп үҙенә оя билдәләй. Тауыҡтар ҙа шаҡмаҡ һыҙып һарай яһайҙар һәм шунда урынлашалар. Шул вакыт әтәс ҡысҡырып ебәрә, тауыҡтар уянып һарайҙан сығалар. Әтәс тауышына үҙ ояһында йоҡлап ятҡан төлкө уяна һәм тауыҡтарға һөжүм итә башлай. Төлкөнө күргәс, әтәс тауыҡтарҙы һарайға саҡыра, ә үҙе төлкө менән көрәшкә сыға. Әгәр төлкө берәр тауыҡты тотһа, ул тауыҡ төлкөгә әйләнә, төлкө иһә тауыҡ була. Тауыҡ тотолған һайын, яңы «әтәс» билдәләнә, алдағы әтәс тауыҡҡа әүерелә.

Төлкө булмайынса ҡалған тауыҡ еңеүсе була.

 Әҙәбиәт 
 И. Ғ. Ғәләүетдинов. Башҡорт халыҡ балалар уйындары. — Өфө : Китап, 2002. — ISBN 5-295-02840-2
 Башҡорт халыҡ уйындары / [төҙ. Г. Р. Хөсәйенова]. — Өфө : Ғилем, 2006 q. — 72 б. ; 20 см. — 200 д. — ISBN 5-7501-0628-4.

Категория:Халыҡ ижады
Категория:Балалар уйындары